USA judoka Jack Hatton suri ootamatult kõigest 24 aasta vanuselt.
Hatton võitis kuni 81 kg kaalukategoorias 2017. aastal kaks Pan America Openi võistlust. Eelmisel aastal võitis ta Antalya GP-l teise ning tänavu Pan America meistrivõistlustel kolmanda koha. Judo maailmameistrivõistlustel jõudis ta nii 2017., 2018. kui ka 2019. aastal teise ringi.
Maailma judoliidu president Marius Vizer avaldas judoka lähedastele kaastunnet: «Mul on siiralt kahju. Avaldan kogu judoliidu poolt kaastunnet USA judole ning Jacki perekonnale ja sõpradele.»